stanford-oval/wikipedia huggingface dataset:
Gex (videopeli)

| Gex |
| --- | --- |
Kehittäjä:  Crystal Dynamics
Julkaisija:  Crystal Dynamics
Jakelija:  GOG.com ja PlayStation Store
Pelisarja:  Gex
Julkaistu:  3DOJP 14. heinäkuuta 1995 PlayStationNA 1. joulukuuta 1995JP 8. maaliskuuta 1996 Sega SaturnNA 1. joulukuuta 1995 WindowsNA 7. marraskuuta 1996
Lajityyppi:  tasohyppely
Pelimuoto:  yksinpeli
Alusta:  3DO, PlayStation, Sega Saturn, Windows
Jakelumuoto:  CD-ROM, CD-levy, digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK : 
Gex on Crystal Dynamicsin kehittämä tasohyppely, joka on julkaistu vuonna 1995 3DO:lle, PlayStationille, Sega Saturnille ja Windowsille.
Pelaaminen

Pelin päähahmo on puhuva gekko Gex, joka sai alkunsa Crystal Dynamicsin maskottina. Pelissä Gex imeytyy televisiomaailmaan, josta on etsittävä ulospääsyä.
Aiheesta muualla

Gex MobyGamesissa (englanniksi)
Robert de Cotte

Hyacinthe Rigaud: Robert de Cotte. 1713.
Robert de Cotte (1656–1735) oli ranskalainen régence-tyylin kyvykkäin ja tuotteliain arkkitehti. Hän oli lankonsa J. H. Mansartin oppilas ja aluksi hänen töidensä valvoja. Hän oli vuodesta 1699 rakennusakatemian johtaja ja  Mansartin jälkeen vuodesta 1708 kuninkaallisten rakennusten intendentti
Cotten suunnittelutöitä ovat muun muassa Versaillesin linnan kappelin päättäminen, Trianonin kaunis pylväskäytävä, Notre-Dame-kirkon suuri alttarikoristus, Saint Denis’n benediktiinien rakennus (myöhemmin kunnialegioonan kasvatuslaitos), L’hötel Vrillière (myöhemmin Banque de France) ja sen  gallérie doréen uusiminen; Lyonin Place Bellecourin (uusittu vallankumouksen aikana) aukio ja sen molempia päitä koristavat rakennukset sekä lukuisat aatelispalatsit Pariisissa ja sen ympäristössä. Lisäksi hän suunnitteli rakennuksia Verduniin, Metziin ja Bordeaux’hon. Pariisin Saint Roch -kirkon fasadi valmistui vasta 1736, hänen kuoltuaan. Hänen vaikutuksensa ulottui Saksaankin, missä hänen töitään ovat Bonnin linna, Poppelsdorffin linna sen lähellä, Strassburgin ruhtinaspiispan palatsi (1728–1741, myöhemmin Strasbourgin yliopiston kirjasto). Kokoelma Cotten jälkeenjääneitä huonekalu- ja muita piirustuksia on Pariisissa Kansalliskirjastossa.
Aiheesta muualla

Kuvia tai muita tiedostoja aiheesta Robert de Cotte Wikimedia Commonsissa
Rio Grande (täsmennyssivu)

Rio Grande voi tarkoittaa:
Jokia

Rio Grande, Yhdysvaltain ja Meksikon rajajoki
Rio Grande, joki Argentiinassa
Rio Grande, Atlanttiin laskeva joki Brasiliassa
Rio Grande, Paraná-joen sivuhaara Brasiliassa
Rio Grande, São Francisco -joen sivuhaara Brasiliassa
Rio Grande, Mamoré-joen sivuhaara Boliviassa
Rio Grande, joki Jamaikalla
Rio Grande, joki Espanjassa
Rio Grande, joki Panamassa
Río Grande de Matagalpa, joki Nicaraguassa
Río Grande de Zacapa, joki Guatemalassa
Río Grande de San Miguel, joki El Salvadorissa
Río Grande de Santiago, joki Meksikossa
Asutuskeskuksia

Río Grande, Tierra del Fuego
Rio Grande, Rio Grande do Sul
osavaltio Rio Grande do Norte
osavaltio Rio Grande do Sul
Rio Grande, New Jersey
Rio Grande City, Teksas
Río Grande, Puerto Rico
Rio Granden piirikunta, Colorado
Muita

Rio Granden tasavalta, lyhytaikainen valtio Meksikossa
Rio Grande, yhdysvaltalainen lännenelokuva
FC Rio Grande, rovaniemeläinen jalkapalloseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rio Grande”, voi hakea sivunnimihaulla, laajalla sivunnimihaulla tai tekstihaulla.
Rooteli

Rooteli (lat. rotulus = ’pieni pyörä’) tarkoittaa hallinnossa oman toimialansa asiat kaupunginvaltuustoa ja kaupunginhallitusta varten valmistelevaa osastoa. Tätä vanhahtavaa sanaa käytetään nykyisinkin lähinnä valtionhallinnossa ja - virastoissa.
Rooteli tarkoittaa oikeuskielessä pinkkaa samaan juttuun kuuluvia oikeudenkäyntiasiakirjoja. Se on myös luettelo niistä jutuista, jotka kunkin virkamiehen on esiteltävä.
Rooteli-sanan taustaa

Rooteli-sana on tullut suomen kieleen Ruotsin hallinnon kautta (rotel). Ruotsin sana on tullut latinan rotulus-sanasta, joka on sananmukaisesti "kirjoitusrulla" .
Sana "rotel" tarkoittaa Ruotsin virastokielessä osastoa (avdelning). Esimerkiksi Tukholman kaupungin hallintokuvauksessa: "Varje borgarråd är chef för en avdelning som kallas rotel."
Ruotsin oikeuskielessä "rotel" tarkoittaa valmisteluryhmää, esimerkiksi: "De mål som kommer in till hovrätten fördelas på s.k. rotlar i en turordning som är bestämd i förväg. Varje rotel är knuten till en domare som ansvarar för att målet blir förberett till avgörande och som i regel också deltar i det slutliga avgörandet."
KKO:n työjärjestyksessä (787/1994) on ruotsin sanan rotel vastineena on asiaryhmä; esimerkki: "Lainkäyttöasiat jaetaan asiaryhmiin. Jaon asiaryhmiin vahvistaa presidentti. Kullekin asiaryhmälle presidentti määrää hoitajaksi jonkun esittelijäneuvoksista tai muun esittelijän." "Lagskipningsärendena fördelas på rotlar. Presidenten bestämmer indelningen i rotlar. För varje rotel bestämmer han såsom ansvarig ett referendarieråd eller en annan föredragande."
Helsingin kaupungin hallinnossa käytetään sanaa rooteli seuraavasti: "Hallintokeskuksen rootelit valmistelevat oman toimialansa asiat kaupunginvaltuustoa ja kaupunginhallitusta varten."
Ribbingshof

| Ribbingshof |
| --- | --- |

Sijainti:  Kulosaari, Helsinki, Suomi
Koordinaatit:  60°11′00″N 25°00′40″E﻿ / ﻿60.18333°N 25.01111°E﻿ / 60.18333; 25.01111
Rakennustyyppi:  Asuinalue
Suunnittelija:  Armas Lindgren
Valmistumisvuosi:  1916
 fiRibbingshof 
  
Ribbingshof (myöhemmin myös Ribbinginhovi) on Suomen ensimmäinen rivitalokokonaisuus Helsingin Kulosaaressa. Arkkitehti Armas Lindgrenin suunnitteleman rakennuskokonaisuuden läntinen osa valmistui vuonna 1916 ja toinen osa vuotta myöhemmin.
Ribbingshof, joka on ainoa Lars Sonckin saarelle piirtämän alkuperäisen Brändö Villastadin kaavasuunnitelman toteutunut osa, on säilynyt lähes alkuperäisenä ja se on pihoineen suojeltu asemakaavassa. Ribbingshofin kulttuurihistoriallista merkitystä kuvastaa se, että se oli yksi vain kuudesta helsinkiläiskohteesta jotka saivat Museoviraston entistämisavustusta vuonna 2010.
Ribbingshofin alue on keskeinen osa symmetristä aukioiden sommitelmaa, joka ulottuu Kulosaaren kirkonmäeltä alas Kruunuvuoren selälle ja aina Suomenlinnaan saakka. Talojen lähimmät townhouse-tyyppiset esikuvat sijaitsevat Lontoon Hampsteadissä. Maailman ensimmäinen rivitalokokonaisuus, Pariisin Place des Vosges, on toinen todennäköinen esikuva.
Ribbingshoffin asunnot eivät muodosta asunto-osakeyhtiötä, vaan kukin hallitsee omaa kiinteistöään.
Historia

Jo Kulosaaren varhaisissa, Lars Sonckin vuonna 1907 laatimissa kaavasuunnitelmissa oli varattu erityinen alue rivitaloja varten. Saaren kehittämiseen keskittynyt AB Brändö Villastad, jonka perustajiin Lindgren ja Sonck kuuluivat, tilasi keväällä 1915 piirustukset kahta viiden asunnon rivitaloa varten Sonckilta ja Lindgreniltä. Helmikuussa 1916 Lindgren esitteli piirustukset, joissa rakennukset sijoitettiin saaren kauneimpaan osaan Eugen Schaumanin puiston laidalle. Rakennuskokonaisuus oli valmiina kaksi vuotta ennen Kulosaaren sillan valmistumista.
Rakennukset ovat todennäköisesti saaneet nimensä Kulosaaren eteläisistä luodoista jotka 1700 -luvun merikortissa oli nimetty Rebings Hofiksi. Luodoilla sijaitsee nykyään Kulosaaren Casino. Suomenlinnan rakennuttajalla, vapaaherra ja vapaamuurari Augustin Ehrensvärdillä oli tapana kokoontua ystäviensä kanssa Kulosaaren korkeimmalle kohdalle Ribbingshofin alueen ylle tarkastelemaan Suomenlinnan rakentamisen edistymistä. Ribbingshofia viistävät Vapaaherrankuja ja Vapaamuurarinkuja ovat saaneet nimensä joko Ehrensvärdin mukaan tai sitten siksi, että vapaamuurarit pitivät lastenkotia Ribbingshofin paikalla. Rakennushistoriasta kiinnostunut Lindgren rakennutti itse Ribbingshofin kokonaisuuden ja oli sitä kautta asuntojen ensimmäinen omistaja.
Ribbingshoffista tehtiin 100-vuotispäivän kunniaksi vuonna 2017 kirja, jossa on yleisestikin mielenkiintoista ajankuvaa. Myös Ribbingshof-seura on perustettu.
Rakenne

Ribbingshofin talot muurattiin tiilestä, välipohjat rakennettiin puusta. Asunnot on sijoitettu kolmeen kerrokseen niin, että myös ullakkokerroksessa on asuinhuoneita. Rivitaloista ensimmäisessä on viisi asuntoa, toisessa kahdeksan. Itäinen rakennus on pohjaratkaisultaan erityisen mielenkiintoinen, sillä se on eräänlainen kaksoisrivitalo. Rakennuksen runkosyvyys on 11 metriä, mutta läpimeneviä asuntoja ei ole vaan rakennus on jaettu pitkittäissuunnassa kahteen osaan jonka kummallakin puolella on neljä itsenäistä asuntoa omine sisäänkäynteineen. Läntisessä rivissä on läpimenevät asunnot, mutta sen runkosyvyys on pienempi ja asunnot tiiviimmässä. Asuntojen kellarikerrokseen rakennettiin leivinuuni ja muihin kerroksiin kaakeliuunit (Turun Kaakelitehdas). Toiseen kerrokseen asennettiin kylpyammeet.
Varhaiset asukkaat

Ribbingshofin varhaisimmat asukkaat olivat Laukon kartanon isäntä, paroni Rolf Standertskjöld-Nordenstam, josta myöhemmin tuli Kulosaaren viimeinen kunnanjohtaja, sekä toimitusjohtaja Toivo Voss-Schrader, maaherra Wilhelm Fagerlund ja Einar Wichmann.
Arkkitehdistä

Lindgren oli osakkaana arkkitehtitoimisto Gesellius-Lindgren-Saarisessa vuosina 1897–1905 ja piti omaa toimistoaan vuosina 1908–1929. Vuonna 1902 hänestä tuli Taideteollisuuskeskuskoulun ensimmäinen taiteellinen johtaja. Alvar Aalto opiskeli Lindgrenin suojattina vuodesta 1916 ja työskenteli tuolloin hänen toimistossaan.
Muut saman aikakauden rivitalot

Suomen tiettävästi toinen rivitalokokonaisuus valmistui Munkkiniemen Hollantilaisentielle, jonne Lindgrenin kumppani Eliel Saarinen piirsi kokonaisuuden joka valmistui vuonna 1920.
Aiheesta muualla

Kulosaaren henki on säilynyt vaikka puutarhakaupunki on muuttunut. Helsingin Sanomat.
Lindgrenin alkuperäispiirustus Ribbingshofista
Hollantilaisentie ja Eliel Saarisen rivitalot Munkkiniemessä
Girolamo de Franchis

Girolamo de Franchis (n. 1581 – tammikuu 1635) oli italialainen roomalaiskatolinen pappi, joka vihittiin piispaksi 26. marraskuuta 1617. Pääkonsekraattorina toimi Ladislao d'Aquino, jota avustivat Antonio d'Aquino ja Innico Siscara.
Girolamo de Franchis nimitettiin Nardòn hiippakunnan piispaksi 13. marraskuuta 1617. Hänet siirrettiin uuteen hiippakuntaan, kun hän sai 27. marraskuuta 1634 nimityksen Capuan arkkihiippakunnan arkkipiispaksi. Hän kuitenkin kuoli pian tämän jälkeen, tammikuussa 1635.
Ruokolahti (Keuruu, Valkeaniemi)

| Ruokolahti |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°08′34″N, 24°38′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Keurusselkään 
Järvinumero:  35.621.1.012
Mittaustietoja
Pinnankorkeus:  105,4 m  
Rantaviiva:  3,587 km  
Pinta-ala:  11,409 ha  
Saaria:  4 
 fiRuokolahti 
Ruokolahti  on Keski-Suomessa Keuruulla Valkeaniemen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 11,4 hehtaaria ja se on 850 metriä pitkä ja 300 metriä leveä. Järvellä on kartan mukaan 4 saarta. Sen rantaviivan pituus on 3,6 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Keurusselän lähialueeseen (35.621) se kuuluu.
Roots Rock Riot

| Roots Rock Riot Skindred |
| --- | --- | --- |

Studioalbumin tiedot
 Julkaistu: 23. lokakuuta 2007
 Tuottaja(t): Matt Squire
 Tyylilaji: alternative metal, reggae, nu metal
 Kesto: 45.10
 Levy-yhtiö: Bieler Bros. Records
Skindredin muut julkaisut
| Babylon 2002 | Roots Rock Riot 2007 | Shark Bites and Dog Fights 2007   |
Singlet albumilta Roots Rock Riot
 ”Rat Race” Julkaistu: 23.  syyskuuta 2007  ”Trouble” Julkaistu: 31.  lokakuuta 2008
Roots Rock Riot on Skindredin toinen studioalbumi. Se julkaistiin 23. lokakuuta 2007.
Kappaleet

Roots Rock Riot – 3.02
Trouble – 3.49
Ratrace – 3.22
State of Emergency – 4.03
Alright – 3.09
Destroy the Dancefloor – 3.04
Rude Boy for Life – 4.11
Killing Me – 4.19
Spit Out the Poison – 3.47
Cause Ah Riot – 3.05
Ease Up – 4.00
Choices and Decisions – 4.39
Days Like These (Japanin bonuskappale – 3.42
It's a Crime – 3.18
Grise Fiordin lentoasema

Grise Fiordin lentoasema (engl. Grise Fiord Airport) (IATA: YGZ, ICAO: CYGZ) on lentoasema Kanadan Nunavutin territoriossa Grise Fiordin kylässä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 251.
Lentoyhtiöt ja kohteet

| Lentoyhtiö | Kohteet |
| --- | --- |
Kenn Borek Air, Unaalik Aviationin kalustolla: Resolute
Gripsholmin linna

Gripsholmin linna
Gripsholmin linna (ruots. Gripsholms slott) sijaitsee pienehkössä Mariefredin kaupungissa Strängnäsin kunnassa Södermanlandin maakunnassa, Mälarenjärven saaressa Ruotsissa. Linnan rakennutti kuningas Kustaa Vaasa vuonna 1537. Rakennusmestarina oli saksalainen Henrik von Cöllen.
Bo Joninpoika Grip rakennutti alueelle alun perin linnakkeen vuoden 1380 tienoilla. Nykyinen linna on nimetty linnakkeen mukaan. Kuningatar Margareeta osti linnan Bo Joninpojan jälkeläisiltä 1400-luvun alussa. Se siirtyi 1400-luvun loppupuolella Sten Sturelle, joka lahjoitti sen 1498 perustamalleen kartusiaaniluostarille. Kustaa Vaasa takavarikoi 1526 linnakkeen luostarilta itselleen. Vuonna 1537 hän ryhtyi rakentamaan paikalle uutta linnaa, joka otettiin juhlallisesti käyttöön 1544, tosin keskeneräisenä.
Gripsholmin linnaa käytettiin moneen otteeseen vankilana. Eerik XIV piti veljeään Juhanaa ja tämän puolisoa Katariina Jagellonicaa vankeina Gripsholmissa 1563–1567. Kuningas Sigismund syntyi Gripsholmissa. Juhana III puolestaan sulki Eerikin ja tämän puolison Kaarina Maununtyttären Gripsholmiin vuosiksi 1571–1573. Myös Kustaa IV Aadolf oli joitakin kuukausia vankina Gripsholmissa tultuaan syöstyksi valtaistuimelta 1809.
Gripsholmia käytettiin myös asuntolinnana. Kaarle IX:n leski Kristiina asui linnassa 1600-luvun alussa ja Kaarle X Kustaan leski Hedvig Eleonoora 1600-luvun loppupuolella. Hedvig Eleonoora uudisti linnaa perusteellisesti. Kustaa III ja Kustaa IV Aadolf käyttivät linnaa ajoittain asuntonaan. Kustaa III suunnitteli linnaan suuria uudistuksia, mutta niistä vain muutamat, kuten teatteri ja valtiollinen viinanpolttimo, toteutuivat.
Kuningas Oskar II:n suojeluksessa perustettiin vuonna 1889 yhdistys, joka otti tehtäväkseen palauttaa Gripsholmin linna Hedvig Eleonooran uudistuksia edeltäneeseen asuun. Entisöintityöt valmistuivat 1903.
Gripsholmin linna on museona. Vuodesta 1822 linnassa on ollut Ruotsin valtion muotokuvakokoelma, jossa nykyään on noin 4 500 teosta.
Aiheesta muualla

Wikimedia Commonsissa on kuvia tai muita tiedostoja aiheesta .
Ruotsin linnojen esittelysivusto (ruotsiksi)
Tietoa Gripsholmin linnasta Ruotsin hovin sivuilla, sisältäen muun muassa kattavan historia-osion (Arkistoitu – Internet Archive) (ruotsiksi) (englanniksi) [vanhentunut linkki]
Nationalmuseum (Arkistoitu – Internet Archive) (ruotsiksi)} [vanhentunut linkki]
Kungahuset (Arkistoitu – Internet Archive) (ruotsiksi)} [vanhentunut linkki]
Statens fastighetsverk (Arkistoitu – Internet Archive) (ruotsiksi)} [vanhentunut linkki]
Kohtalojen linna. Grisholman linna ja sen historialliset vaiheet, Hakkapeliitan joulu, 01.12.1927, s. 52, Kansalliskirjaston digitaaliset aineistot
Ruotsin kuninkaalliset linnat
Hagan linna
Drottningholmin linna
Gripsholmin linna
Kiinalainen paviljonki
Kustaa III:n paviljonki
Rosendalin linna
Rosersbergin linna
Strömsholmin linna
Tukholman kuninkaanlinna
Tullgarnin linna
Ulriksdalin linna
Ruokolampi (Hankasalmi, Ruokoselkä)

| Ruokolampi |
| --- | --- |
Valtiot:  Suomi
Maakunnat:  Keski-Suomi, Etelä-Savo
Kunnat:  Hankasalmi, Kangasniemi
Koordinaatit:  62°16′51″N, 26°37′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskujoki:  Saarenjoki Iso-Virmakseen 
Järvinumero:  14.378.1.006
Mittaustietoja
Pinnankorkeus:  117,7 m  
Pituus:  770 m  
Leveys:  230 m  
Rantaviiva:  1,77 km  
Pinta-ala:  13,463 ha  
Saaria:  ei saaria 
 fiRuokolampi 
Ruokolampi  on Keski-Suomessa Hankasalmella ja KangasniemelläRuokoselän lähellä sijaitseva lampi.
Maantietoa

Lammen pinta-ala on 13,5 hehtaaria, se on 750 metriä pitkä ja 250 metriä leveä. Lammella ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Iso-Virmaksen valuma-alueeseen (14.378) se kuuluu. Lammen vedenpinnan korkeus on 117,7 metriä mpy.
Gnarls Barkley

| Gnarls Barkley |
| --- | --- |
 Danger Mouse taka-alalla ja Cee-Lo Green edessä.
Tiedot
Toiminnassa:  2004–
Tyylilaji:  soul, neo soul
Kotipaikka:  Atlanta, Georgia, Yhdysvallat
Laulukieli:  englanti
Jäsenet:  Cee-Lo Green, laulu   Danger Mouse, tuotanto  
Levy-yhtiö:  Downtown Records   Atlantic Records  
Aiheesta muualla
gnarlsbarkley.com
Infobox OKNimi-testi OK: 
Gnarls Barkley on tuottaja Danger Mousen ja rap-laulaja Cee-Lo Greenin muodostama tanssimusiikkiduo. He tulivat tunnetuksi ensimmäisen singlensä "Crazy" myötä.
Gnarls Barkleyn ensimmäinen albumi St. Elsewhere julkaistiin Isossa-Britanniassa 24. huhtikuuta 2006 (levy-yhtiönä Warner Music) ja Yhdysvalloissa 9. toukokuuta (Atlantic Records/Downtown Records). Yhdysvalloissa albumia voitiin kuitenkin ladata iTunesin musiikkikaupasta jo viikkoa ennen julkaisua.
Ensimmäinen single Crazy oli iso hitti Isossa-Britanniassa. Suosio alkoi BBC Radio 1:n DJ Zane Lowen radio-ohjelman televisiomainoksesta, jossa kyseinen kappale soi. Mainos oli muutenkin hyvä ponnahduslauta omaperäiselle yhtyeelle. 2. huhtikuuta 2006 "Crazystä" tuli ensimmäinen kappale, joka on ollut Ison-Britannian singlelistan ykkönen pelkkien internetistä ladattujen kappaleiden perusteella. Single pysyi listan ykkösenä ennätykselliset yhdeksän viikkoa.
Brittiläisen Observer Music Monthly -lehden haastattelussa Danger Mouse kertoo yhtyeen nimen viittaavan entiseen koripallon pelaajaan Charles Barkleyhin.
Duon ensiesiintyminen tapahtui Coachella Valley Music and Arts Festivaalilla 30. huhtikuuta 2006. Suomessa Gnarls Barkley nähtiin Provinssirockissa kesällä 2006.
Diskografia > Albumit

St. Elsewhere (2006)
The Odd Couple (2008)
Diskografia > Singlet

"Crazy" (2006)
"Smiley Faces" (2006)
"Who Cares? / Gone Daddy Gone" (2006)
"Run (I'm a Natural Disaster)" (2008)
"Going on" (2008)
"Who's Gonna Save My Soul" (2008)
Aiheesta muualla

Wikimedia Commonsissa on kuvia tai muita tiedostoja aiheesta .
"Crazy" biisistä
Bändin kotisivut (Arkistoitu – Internet Archive)
Gnarls Barkley Myspacessa (englanniksi)
BBC Radio 1 Advert that uses "Crazy"
"Crazy" video (Arkistoitu – Internet Archive)
Pitchfork interview (Arkistoitu – Internet Archive)
Sadao Araki

Sadao Araki
Sadao Araki (jap. 荒木 貞夫, Araki Sadao; 26. toukokuuta 1877 Tokio, Japani – 2. marraskuuta 1966) oli keisarillisen Japanin armeijan kenraali ja valtiomies.
Araki valittiin sotakorkeakouluun hänen taistellessaan Venäjän–Japanin sodassa. Tämän jälkeen hän työskenteli yleisesikunnassa ja hänet valittiin tärkeisiin asemiin, kuten sotakorkeakoulun johtajan ja armeijan koulutuksen päätarkastajan toimiin. Sotaministerinä hän toimi kahden hallituksen aikana vuosina 1931–1934.
Hän kannatti kansallismielistä Kokutai-ideologiaa ja spiritualismia ja sen mukaisesti valoi sotaintoa maansa nuorisoon. Hän oli armeijan äärioikeistolaisen Kodoha-siiven (Keisarillinen tie) johtajia. Hänet ylennettiin kenraaliksi 1933. Sotaministerinä hän ajoi armeijan pyrkimyksiä päästä valtaan kotimaassa ja hyökkäystä ulkomaita vastaan. Hän toimi erityisen aktiivisesti Mantšurian valtauksen ja Jeholin taisteluiden aikana. Hän toimi myös opetusministerinä kahden hallituksen aikana.
Araki tuomittiin elinkautiseen vankeusrangaistukseen Tokion kansainvälisessä sotarikostuomioistuimessa hyökkäyssodankäynnistä Kiinaa vastaan. Hänet armahdettiin vuonna 1954.
Robert Williamson III

| Robert Williamson III |
| --- | --- |
 Robert Williamson III WSOP-turnauksessa vuonna 2006.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  20
WPT-voitot:  0
EPT-voitot:  0
Turnausansiot (USD):  1 968 694
Päivitetty:  25. maaliskuuta 2009
Robert Williamson III (s. 7. marraskuuta 1970, Dallas, Texas) on yhdysvaltalainen pokeriammattilainen.
Williamson varttui Granburyssa, Teksasissa ja suoritti opintonsa Angelo State Universityssa San Angelossa. Pokerinpeluun Williamson oppi isältään.
World Series of Poker

Robert Williamson III tunnetaan omaha-spesialistina. Omahasta hänellä on useita hyviä sijoituksia World Series of Pokerin (WSOP) turnauksissa. Vuonna 2002 hän voitti toistaiseksi ainoan WSOP-rannekkeensa 5 000 dollarin pot limit omaha -turnauksesta. Turnauksen ykköspalkinto oli 201 160 dollaria. 2004 hän oli Chau Giangin voittaman 2 000 dollarin pot limit omaha -turnauksen kakkonen. Vuonna 2005 hän oli toinen 5000 dollarin pot limit omaha -turnauksessa, jonka Phil Ivey voitti. Toisesta sijastaan Williamson ansaitsi 353 115 dollaria.
Vuoden 2006 50 000 dollarin turnausmaksun H.O.R.S.E.-kisassa Williamson oli kymmenes ansaiten 205 920 dollaria.
Muut turnaukset

Tammikuussa 2003 Williamson voitti Jack Binion World Poker Open -tapahtuman 500 dollarin pot limit omaha -turnauksen ja elokuussa 2003 hän oli ykkönen Jack Binion Mid-America Poker Classicin 500 dollarin no limit hold'em -turnauksessa.
Williamson on pelannut televisioiduissa pokeriturnauksissa kuten Poker Royale (jossa hän on ollut myös kommentaattorina) ja William Hill Poker Grand Prix. Hän on pelannut myös Ultimate Blackjack Tourilla.
Maaliskuussa 2009 Williamsonin pokeriuran turnausansiot ylittivät 1,9 miljoonaa dollaria.
Aiheesta muualla

Viralliset kotisivut
Robert Williamson III The Hendon Mob Poker Databasessa (englanniksi)
Fort Collins

| Fort Collins |
| --- | --- |
 Näkymä kaupungissa.
 lippu
 Fort Collinsin sijainti Larimerin piirikunnassa.
 Fort Collins
 Koordinaatit: 40°34′N, 105°5′W 
Valtio:   Yhdysvallat
Osavaltio:  Colorado
Piirikunta:  Larimer
Väkiluku (2010):  143 986
 – Metropolialue:  299 630
 
 www.fcgov.com 
Infobox OKVirheellinen NIMI-arvo: 
Fort Collins on kaupunki Yhdysvaltojen Coloradon osavaltion pohjoisosassa Cache la Poudre-joen varrella. Kaupunki on perustettu 1800-luvun jälkipuoliskolla ja sen asukasluku oli vuoden 2010 väestönlaskennan mukaan 143 986.
Maantiede

Fort Collins sijaitsee Coloradon osavaltion pohjoisosassa Larimerin piirikunnassa Cache la Poudre-joen varrella. Kaupungista länteen kohoavat Kalliovuoriinkuuluvat Front Rangevuoret. Idässä avautuvat puolestaan Suuret tasangot. Kaupungin korkeus merenpinnasta on noin 1 525 metriä. Denver sijaitsee noin 105 kilometriä Fort Collinsista etelään ja Cheyenne Wyomingin osavaltiossa noin 70 kilometriä pohjoiseen.